**Tan Zhongyi** (født 1991) er en kinesisk sjakkspiller og stormester. Hun er en tidligere kvinnelig verdensmester og vant 2017-utgaven av verdensmesterskapet i Iran hvor hun beseiret Anna Muzychuk i finalen. Tan er også en tidligere kvinnelig verdensmester i hurtigsjakk. Hun er tre ganger regjerende kinesisk mester for kvinner, og er fire ganger nasjonal mester sammenlagt med seiere i 2015, 2020, 2021 og 2022.

Karriere
--------

Tan ble født i Chongqing. I 1997 begynte hun å lære å spille sjakk. Hun vant Junior-VM for jenter under 10 år to ganger, i 2000 og 2001, begge arrangert i Oropesa del Mar i Spania. I 2002 vant hun Junior-VM for jenter under 12 år i Heraklion.

I 2008 ved verdensmesterskapet i sjakk for kvinner ble hun slått ut i andre runde av Pia Cramling med endt poengsum på ½-1½.

I 2011 vant hun sjakkturneringen for kvinner ved Sommeruniversiaden 2011 i Shenzhen og bidro til at Kina vant gullmedalje i lagspill.

i 2012 vant Tan verdensmesterskapet i universitets-sjakk for kvinner i Guimarães.

I 2013 vant hun den tredje sjakkturneringen for kinesiske kvinnelige mestre i Wuxi med en poengsum på 6,5/9 poeng, 1,5 foran andreplass Valentina Gunina og Huang Qian.

I 2014 vant Tan det asiatiske hurtigsjakkmesterskapet for kvinner i Sharjah.

I mai 2015 vant hun det kinesiske sjakkmesterskapet for kvinner i Xinghua. Den påfølgende måneden vant Tan den femte sjakkturneringen for kinesiske kvinnelige mestre med 7/9 poeng, et helt poeng foran Lei Tingjie som havnet på andreplass. I august 2015 vant hun hurtigsjakkturneringen for asiatiske kvinner i Al Ain. 1. desember 2015 vant Tan den førte kinesiske «sjakkdronning turneringen», en knockout-turnering som ble holdt i Taizhou i Zhejiang, etter å ha beseiret Ju Wenjun i finalen i et armageddon-spill.

I 2016 vant hun kvinnenes gullmedalje ved brett 4 under sjakk-OL 2016.

Hun spilte seg til finalen i verdensmesterskapet i sjakk for kvinner i 2017 mot stormesteren Anna Muzychuk. De avsluttet de klassiske partiene 2-2 med én seier hver, og avgjorde kampen med tie-break i hurtigsjakk. Tan vant tie-breaket med to partier ved å spille uavgjort i det første partiet med svart og deretter vinne det andre partiet med hvitt, og ble dermed verdensmester for kvinner. Dette ga henne også tittelen stormester.

Hun mistet verdensmestertittelen for kvinner til Ju Wenjun i verdensmesterskapet i sjakk for kvinner i 2018.

I 2020 vant hun kvinnenes topppris på Gibraltar Masters.

I 2021 oppnådde Tan tredjeplass i verdensmesterskapet i sjakk for kvinner etter å ha vunnet mot Anna Muzychuk med en poengsum på 2½-1½.

I 2022 vant Tan verdensmesterskapet i hurtigsjakk for kvinner i Almaty, Kasakhstan, etter å ha beseiret Dinara Saduakassova i tiebreak.

China Chess League
------------------

Tan Zhongyi spiller for China Mobile sin sjakklubb i China Chess League.

Privatliv
---------

Hun ble uteksaminert fra juss-skolen ved Shanghai University of Finance and Economics i 2009.

Fotnoter
--------

**Type nummerering**
1. ↑  hanzi: 谭中怡;

Referanser
----------

1. ↑  中国国际象棋运动员等级分数据库 Arkivert 2013-11-12 hos Wayback Machine
2. ↑  WGM title application FIDE
3. ↑  «Titles approved at the 80th FIDE Congress». Arkivert fra originalen 30. november 2019. Besøkt 6. april 2017.
4. ↑  «Magnus Carlsen and Tan Zhongyi are the World Champions in Rapid». FIDE. Besøkt 29. desember 2022.
5. ↑  «Tan Zhongyi, an outstanding alumnus of the School of Law».
6. ↑  «WGM Tan Zhongyi wins the Women Universiade in Shenzhen». Chessdom. Besøkt 17. oktober 2015.
7. ↑  «Li Chao and Tan Zhongyi winners in Shenzhen». ChessVibes. Besøkt 17. oktober 2015.
8. ↑  World University Chess Championship 2012 - Women Chess-Results
9. ↑  «Tan Zhongyi Won 3rd Women Masters Tournament in China». Natalia Pogonina's website. Besøkt 1. november 2015.
10. ↑  «Chinese players claim Asian Blitz Chess Championships». Chessdom. Besøkt 18. januar 2016.
11. ↑  Ramirez, Alejandro. «Wei Yi youngest Chinese Champion». ChessBase. Besøkt 17. oktober 2015.
12. ↑  5th China(Xishan)Chess Women Masters Tournament Chess-Results
13. ↑  «Truong Son wins Asian Rapid Chess Championship 2015». FIDE. Besøkt 18. januar 2016.
14. ↑  The First China Chess Queen Match. Tournament details. FIDE.
15. ↑  MGourty, Colin. «Wei Yi is King of China». chess24. Besøkt 7. april 2016.
16. ↑  Fischer, Johannes. «Wei Yi wins brilliancy». ChessBase.
17. ↑  «USA and China winners of 42nd Chess Olympiad». europechess.org. Besøkt 23. februar 2017.
18. ↑  «Paravyan & Tan Zhongyi win 2020 Gibraltar Masters». Besøkt 3. februar 2020.
19. ↑  «Tournament tree - FIDE World Cup 2021». Besøkt 3. august 2021.
20. ↑  Dinic, Milan. «Magnus Carlsen and Tan Zhongyi are the World Champions in Rapid – FIDE World Rapid and Blitz 2022». Besøkt 29. desember 2022.
21. ↑  «弈诚杯中国国际象棋甲级联赛官方网站». Arkivert fra originalen 28. oktober 2011. Besøkt 6. april 2017.
22. ↑  «Tan Zhongyi, an outstanding alumnus of the School of Law».

Eksterne lenker
---------------

* (cn) Tan Zhongyi – Kinas olympiske komité Rediger på Wikidata

* (en) Tan Zhongyi – FIDE Rediger på Wikidata

* (en) Tan Zhongyi – chessgames.com Rediger på Wikidata

* (en) Tan Zhongyi – Chess.com Rediger på Wikidata

* (en) Tan Zhongyi – 365Chess.com Rediger på Wikidata